Sade viivytti pelejä Aucklandissa, Kontisen ottelu siirtyi keskiviikolle - ESS.fi
Sade viivytti pelejä Aucklandissa, Kontisen ottelu siirtyi keskiviikolle
Kontisen ja hänen varaparinsa, intialaisen Rohan Bopannan oli määrä pelata Aucklandissa nelinpelin avauskierroksen ottelu tiistaina. LEHTIKUVA / MARTTI KAINULAINEN
Henri Kontinen pääsee aloittamaan tenniksen ATP-turnauksensa Uudessa-Seelannissa vasta keskiviikkona. Kontisen ja hänen varaparinsa, intialaisen Rohan Bopannan oli määrä pelata Aucklandissa nelinpelin avauskierroksen ottelu tiistaina, mutta sade keskeytti pelaamisen ennen heidän vuoroaan.
Kontinen ja Bopanna ottavat avauskierroksella mittaa villin kortin saaneesta parista Cameron Norrie (Britannia) ja Rhett Purcell (Uusi-Seelanti).
Kontisen uusi vakiopari Jan-Lennard Struff liittyy Kontisen tiimiin vasta kauden ensimmäisessä grand slam -turnauksessa ensi viikolla. Australian avointen on määrä alkaa maanantaina, vaikka maastopalot runtelevat Melbournen seutua.